[ca] En un centre de recerca com el BSC es va identificar que la compartició de fitxers no estava ben solucionada en el model implantat actualment. S'ha fet una recerca entre diferents solucions i s'ha trobat que Nextcloud és el producte que compleix més requeriments pel que fa al producte que busquem. S'hi ha realitzat un disseny del sistema final que inclou un backend i un frontend. El backend està compost pels diferents serveis que necessita la plataforma per funcionar, que són Apache, MariaDB, PHP i Redis. Dintre del backend també hem afegit un servei de Docker per poder executar un contenidor de paquets amb la plataforma OnlyOffice de manera que els diferents usuaris de Nextcloud puguin editar fitxers concurrentment. També dintre del backend s'ha habilitat la connexió amb el servidor de LDAP del centre per utilitzar els usuaris ja existents. En la part del frontend tenim les diferents interfícies web que es trobaran els usuaris quan es connectin amb el navegador sigui per compartir arxius o per poder editar documents. S'ha realitzat el pas a producció aplicant un monitoreig als diferents serveis de manera que en cas d'alguna fallada ens salta una alarma i podem actuar en conseqüència. Una vegada testejat amb usuaris s'ha comprovat que la majoria de requeriments que teníem al principi del projecte es compleixen correctament exceptuant dos casos determinats: el bloqueig de fitxers no és suportat per aquesta plataforma i el mapeig a Windows d'una unitat per protocol de xarxa DAV és problemàtic perquè la implementació d'aquest protocol en Windows és defectuosa. Finalment s'han fet diferents tests d'usuaris per comprovar que la interfície web funciona correctament i tests d'escalabilitat comprovant mesures de rendiment de CPU, memòria i xarxa per veure que l'aplicació no carrega el servidor excessivament.

[en] We have identified that the file-sharing between users is not working correctly in BSC. Research has been done between different solutions and it has been found that Nextcloud is the product that fits best with our problem. The design of the system includes the backend and the frontend. The backend is composed of all the different services the platform needs to work, which are Apache, MariaDB, PHP, and Redis. Inside backend, we can also find Docker service, to execute OnlyOffice software where the users can edit concurrently among other users, and connection to the LDAP server, where we take the information users. Inside the frontend, we have different web interfaces that users found when they connect to the system. The transition to production has been done applying monitoring to the different services so in the case one of them fails we will receive an alarm. Once tested with users, we can say that the majority of the initial requirements we had at the beginning of the project are fulfilled correctly except in two certain cases: file locking is not supported on this platform and network mapping using the DAV protocol because of the implementation of this protocol in certain operating systems. Finally, we've done many user tests to prove the web interface and some scalability tests to check the status of CPU, memory, and network and see how the system charge is affected.